CELEX: 52020PC0496
Language: da
Date: 2020-09-08
Title: Forslag til EUROPA-PARLAMENTETS OG RÅDETS FORORDNING om afskaffelse af told på visse varer

EUROPA-KOMMISSIONEN
            Bruxelles, den 8.9.2020
            COM(2020) 496 final
            2020/0253(COD)
            Forslag til
            EUROPA-PARLAMENTETS OG RÅDETS FORORDNING
            om afskaffelse af told på visse varer
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Den 21. august 2020 erklærede kommissær Hogan og USA's handelsrepræsentant Lighthizer , at de havde til hensigt at gennemføre en handelsfremmende pakke for at fjerne eller reducere tolden på et lille antal toldpositioner svarende til 168 mio. EUR (ca. 200 mio. USD) af EU's og USA's eksport
                  1
               .
            
            
               Kommissionen ser dette initiativ som et første skridt til at løsne op på de indbyrdes handelsspændinger og til at fremme bilæggelsen af igangværende tvister.
            
            
               Kommissionen foreslår i det væsentlige at fjerne en række toldsatser for hummer og languster, mens USA vil yde toldlempelse for en tilsvarende værdi på varer som færdigretter, visse krystalglasvarer, overfladepræparater, drivladninger, cigarettændere og dele hertil. USA anmodede om en toldnedsættelse for hummer og languster som følge af landets faldende eksport af varerne til Europa og resten af verden.
            
            
               Toldnedsættelserne bør gennemføres på en måde, der er fuldt ud forenelig med WTO, samt overholde mestbegunstigelsesprincippet (MFN). 
            
            
               •Sammenhæng med de gældende regler på samme område 
            
            
               Formålet med dette forslag er at skabe yderligere muligheder for EU's og USA's erhvervsdrivende ved at fjerne eller sænke tolden. Det bør også forbedre handelsforbindelserne med De Forenede Stater, mindske handelsspændingerne og fremme bilæggelsen af igangværende tvister med USA. Forslaget er i fuld overensstemmelse med traktaten om Den Europæiske Union (TEU), hvori det bestemmes, at EU bør tilskynde til alle landes integration i den internationale økonomi, herunder gennem gradvis afskaffelse af hindringer for den internationale handel
                  2
               .
            
            
               •Sammenhæng med Unionens politik på andre områder
            
            
               Forslaget er i overensstemmelse med Unionens politik på andre områder.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 207 i traktaten om Den Europæiske Unions funktionsmåde (TEUF).
            
            
               •Nærhedsprincippet (for områder, der ikke er omfattet af enekompetence) 
            
            
               I henhold til artikel 5, stk. 3, i TEU finder nærhedsprincippet ikke anvendelse på de områder, hvor Unionen har enekompetence. Toldunionen og den fælles handelspolitik er opregnet blandt de områder, hvor Unionen har enekompetence i henhold til artikel 3 i TEUF. Denne politik omfatter forhandling af handelsaftaler og vedtagelse af handelspolitiske foranstaltninger, herunder toldnedsættelser i henhold til bl.a. artikel 207 i TEUF.
            
            
               •Proportionalitetsprincippet
            
            
               Kommissionens forslag er i overensstemmelse med proportionalitetsprincippet og er nødvendigt i lyset af EU's målsætning om at mindske handelsspændingerne med USA. 
            
            
               •Valg af retsakt
            
         
         
            
               Europa-Parlamentets og Rådets forordning.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               Ikke relevant.
            
            
               •Høringer af interesserede parter
            
            
               Ikke relevant.
            
            
               •Indhentning og brug af ekspertbistand
            
            
               Ikke relevant.
            
            
               •Konsekvensanalyse
            
            
               Ikke relevant. For EU er hummer og languster ikke følsomme varer, da vi er nettoimportører af disse. Sidste år importerede EU27 for 42 mio. EUR hummer- og langustervarer fra USA (15 % af den samlede import til lande uden for EU), og markedet anslås til en størrelse på ca. 290 mio. EUR. EU-producenter leverer mindre end 5 % af vores forbrug. Afskaffelsen af importtold vil støtte fødevareindustrien og hotel- og restaurationsbranchen. Til gengæld har USA forpligtet sig til at lette markedsadgangen for EU27's eksport, der har haft en værdi på 143 mio. EUR (160 mio. USD) i gennemsnit i de seneste tre år (126 mio. EUR i 2019), gennem en toldnedsættelse på 50 %.
            
            
               •Målrettet regulering og forenkling
            
            
               Ikke relevant.
            
            
               •Grundlæggende rettigheder
            
            
               Forslaget er i overensstemmelse med EU-traktaterne og med Den Europæiske Unions charter om grundlæggende rettigheder. 
            
            
               4.VIRKNINGER FOR BUDGETTET
            
            
               Aftalen om liberalisering af de industrielle toldsatser vil få en begrænset negativ indvirkning på EU's budget i form af mistede toldafgifter som følge af toldliberaliseringen for de varer, der er omfattet af toldpositionerne i bilaget til denne forordning, svarende til ca. 5,3 mio. EUR i told opkrævet fra USA (gennemsnit i perioden 2017-2019)
                  3
               .
            
            
               2020/0253 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om afskaffelse af told på visse varer
            
         
         
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 2,
            
            
               under henvisning til forslag fra Europa-Kommissionen,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)Den Europæiske Union og Amerikas Forenede Stater (De Forenede Stater) har det største og mest omfattende bilaterale handels- og investeringsforhold i verden, og deres økonomier er stærkt integrerede. Den gensidige handel med varer og tjenesteydelser har en værdi på over 1 billion EUR om året, hvilket svarer til 3 mia. EUR om dagen. Dette tætte handels- og investeringsforhold er til gavn for forbrugere, arbejdstagere, virksomheder og investorer. 
            
            
               (2)Den Europæiske Union er fast besluttet på at forbedre handels- og investeringsforbindelserne med De Forenede Stater. Der vil til dette formål blive anvendt nye metoder til at forbedre de bilaterale handelsforbindelser, håndtere handelshindringer og bilægge handelstvister. For at undgå yderligere forstyrrelser af disse handelsforbindelser bør den told, der anvendes af Den Europæiske Union på import, afskaffes for et begrænset antal varer i en periode på fem år på et erga omnes-grundlag. 
            
            
               (3)Afskaffelsen af told bør finde anvendelse fra samme dato som den faktiske gennemførelse af foranstaltningerne i De Forenede Staters meddelelse om at nedsætte tolden på et antal udvalgte varer, dvs. fra den 1. august 2020. 
            
            
               (4)Afskaffelsen af told forudsætter en effektiv gennemførelse af foranstaltningerne i De Forenede Staters meddelelse om, at tolden skal nedsættes for et antal udvalgte varer, og at De Forenede Stater afstår fra at indføre nye foranstaltninger, der underminerer de mål, der forfølges med den fælles erklæring af 21. august 2020
                  4
               . 
            
            
               (5)Kommissionen bør tillægges gennemførelsesbeføjelser til at suspendere anvendelsen af denne forordning, hvis ovennævnte betingelser ikke er opfyldt.
            
            
               (6)Da det er bydende nødvendigt at undgå yderligere handelsforstyrrelser er det vigtigt at gøre en undtagelse fra den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde. Af samme grund bør denne forordning straks træde i kraft —
            
            
               VEDTAGET DENNE FORORDNING:
            
            
               Artikel 1
            
            
               Afskaffelse af told 
            
            
               Den gældende importtold i den fælles toldtarif skal være 0 % (toldfrit) for de toldpositioner, der er anført i bilagets afsnit I.
            
            
               Artikel 2
            
            
               Betingelser for afskaffelse af told
            
            
               Afskaffelsen af told på varer henhørende under toldpositionerne i afsnit I i bilaget til denne forordning er betinget af:
            
            
               a)De Forenede Staters nedsættelse på erga omnes-grundlag af de toldpositioner, der er anført i afsnit II i bilaget til denne forordning, og
            
            
               b)De Forenede Staters undladelse af at indføre nye foranstaltninger mod Den Europæiske Union, der underminerer de mål, der forfølges med den fælles erklæring af 21. august 2020.
            
         
         
            
               Artikel 3
            
            
               Midlertidig suspension
            
            
               Opfylder De Forenede Stater ikke betingelserne i artikel 2, eller hvis der foreligger tilstrækkelig dokumentation, der indikerer en fremtidig manglende overholdelse, kan Kommissionen vedtage en gennemførelsesretsakt med henblik på at suspendere den i denne forordning fastsatte afskaffelse af told, indtil disse betingelser er opfyldt. Denne gennemførelsesretsakt vedtages efter undersøgelsesproceduren, jf. artikel 4, stk. 2.
            
            
               Artikel 4
            
            
               Udvalgsprocedure
            
            
               1.Med henblik på gennemførelsen af nærværende forordnings artikel 3 bistås Kommissionen af Toldkodeksudvalget, der er nedsat ved artikel 285 i forordning (EU) nr. 952/2013.
            
            
               2.Når der henvises til dette stykke, finder artikel 5 i forordning (EU) nr. 182/2011 anvendelse.
            
            
               Artikel 5
            
            
               Ikrafttræden og anvendelse 
            
            
               1.Denne forordning træder i kraft dagen efter offentliggørelsen i Den Europæiske Unions Tidende. 
            
            
               2.Denne forordning anvendes fra den 1. august 2020 og udløber den 31. juli 2025. 
            
            
               3.Kommissionen offentliggør i Den Europæiske Unions Tidende en meddelelse om suspension, hvis anvendelsen af denne forordning er blevet suspenderet i henhold til artikel 3, eller hvis forordningen ophører med at være gældende før den 31. juli 2025. 
            
            
               4.Efter anmodning fra de erhvervsdrivende refunderer medlemsstaternes toldmyndigheder alle afgifter, som er betalt ud over dem, der gælder i henhold til denne forordning for import mellem den 1. august 2020 og denne forordnings ikrafttræden.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
            
               FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE
            
            
               1.FORSLAGETS BETEGNELSE:
            
            
               Europa-Parlamentets og Rådets forordning om afskaffelse af told på visse varer
            
         
         
            
               2.BUDGETPOSTER:
            
            
               Indtægtspost (kapitel/artikel/konto): 
            
            
               Indtægtspost: kapitel 12, artikel 120 
            
            
               Budgetteret beløb for det pågældende år: 22 156 900 000 EUR 
            
            
               (kun i tilfælde af formålsbestemte indtægter): 
            
            
               Indtægterne henføres til følgende udgiftspost (kapitel/artikel/konto): ikke relevant
            
            
               3.FINANSIELLE VIRKNINGER
            
            
               ◻
                     Forslaget har ingen finansielle virkninger
            
            
               X
                     Forslaget har ingen finansielle virkninger for udgifterne, men har finansielle virkninger for indtægterne:
            
            
               ◻
                     Forslaget har finansielle virkninger for formålsbestemte indtægter
            
            
               Virkningerne er følgende: 
            
            
               (i mio. EUR, 1 decimal)
            
            
                     
                        Indtægtspost
                     
                  
                  
                     
                        Virkninger for indtægterne
                           5
                         
                           6
                        
                     
                  
                  
                     
                        XX måneders periode fra dd/mm/åååå (hvis relevant)
                     
                  
                  
                     
                        År n
                     
                     
                  
               
                     
                        Kapitel 12, artikel 120 — Told og andre afgifter, der er omhandlet i artikel 2, stk. 1, litra a), i afgørelse 2014/335/EU, Euratom.
                     
                  
                  
                     
                        -2,2 
                     
                  
                  
                     
                        5-måneders-periode fra 1.8.2020
                     
                  
                  
                     
                        2020
                     
                  
               
            
                     
                        Efter foranstaltningens iværksættelse
                     
                  
               
                     
                        Indtægtspost
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        kapitel 12, artikel 120
                     
                  
                  
                     
                        -5,3 mio. EUR
                     
                  
                  
                     
                        -5,3 mio. EUR
                     
                  
                  
                     
                        -5,3 mio. EUR
                     
                  
                  
                     
                        -5,3 mio. EUR
                     
                  
                  
                     
                        -3,1 mio. EUR
                     
                  
               
            
               (Kun hvis der er tale om formålsbestemte indtægter, forudsat at budgetposten allerede er kendt):
            
            
                     
                        Udgiftspost
                           7
                        
                     
                  
                  
                     
                        År n
                     
                  
                  
                     
                        År n + 1
                     
                  
               
                     
                        Kapitel/artikel/konto ...
                     
                  
                  
                     
                  
                  
                     
                  
               
                     
                        Kapitel/artikel/konto ...
                     
                  
                  
                     
                  
                  
                     
                  
               
            
                     
                        Efter foranstaltningens iværksættelse
                     
                  
               
                     
                        Udgiftspost
                     
                  
                  
                     
                        [n+1]
                     
                  
                  
                     
                        [n+2]
                     
                  
                  
                     
                        [n+3]
                     
                  
                  
                     
                        [n+4]
                     
                  
                  
                     
                        [n+5]
                     
                  
               
                     
                        Kapitel/artikel/konto ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Kapitel/artikel/konto ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.FORHOLDSREGLER MOD SVIG
            
            
               [...]
            
            
               5.ANDRE BEMÆRKNINGER
            
            
               Beregningerne var baseret på tilgængelige statistiske data med en estimation om, at mistede toldafgifter som følge af toldliberaliseringen for de varer, der er omfattet af toldpositionerne i bilaget til denne forordning, svarer til ca. 5,3 mio. EUR i told opkrævet fra USA (gennemsnit i perioden 2017-2019). 
            
         
         
            
                  
                     (1)
                  
                        Dette tal dækker over 42 mio. EUR fra EU27's import fra USA og 126 mio. EUR fra USA's import fra EU (data fra 2019).
               
               
                  
                     (2)
                  
                        Artikel 21, stk. 2, litra e), i TEU.
               
               
                  
                     (3)
                  
                        Kilde: Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        Beløbene pr. år skal være et skøn baseret på den formel eller metode, der er defineret i afsnit 5. I det første år udbetales det årlige beløb normalt uden modregning og ikke som pro rata.
               
               
                  
                     (6)
                  
                        Med hensyn til EU's traditionelle egne indtægter (told og sukkerafgifter) opgives beløbene netto, dvs. bruttobeløb, hvorfra der er trukket opkrævningsomkostninger på 20 %.
               
               
                  
                     (7)
                  
                        Anvendes kun, hvis det er nødvendigt.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 8.9.2020
            COM(2020) 496 final
            BILAG
            til
            EUROPA-PARLAMENTETS OG RÅDETS FORORDNING
            om afskaffelse af told på visse varer
            
               
         
         
            
               BILAG 
            
            
               Afsnit I (Den Europæiske Unions kombinerede nomenklatur)
            
            
                     
                        KN-kode 
                     
                  
                  
                     
                        Beskrivelse 
                     
                     
                  
               
                     
                        0306 11 90 
                     
                  
                  
                     
                        Languster (Palinurus-arter, Panulirus-arter og Jasus-arter), også røget, med eller uden skal, frosset, herunder languster i skal, kogt i vand eller dampkogt (undtagen langusterhaler) 
                     
                     
                  
               
                     
                        0306 12 10 
                     
                  
                  
                     
                        Hummer (Homarus-arter), hele, frosset, også røget eller kogt i vand eller dampkogt 
                     
                     
                  
               
                     
                        030612 90 
                     
                  
                  
                     
                        Hummer (Homarus-arter), også røget, med eller uden skal, frosset, herunder hummer med skal, kogt i vand eller dampkogt (ikke hele) 
                     
                     
                  
               
                     
                        0306 32 10 
                     
                  
                  
                     
                        Hummer (Homarus-arter), levende 
                     
                  
               
               Afsnit II (De Forenede Staters toldtarif)
            
            
                     
                        Toldposition 
                     
                  
                  
                     
                        Beskrivelse 
                     
                  
                  
                     
                        Gældende MFN-toldsats 
                     
                  
                  
                     
                        Ny MFN-toldsats 
                     
                  
               
                     
                        1604 20 05 
                     
                  
                  
                     
                        Produkter med indhold af kød af krebsdyr, bløddyr eller andre hvirvelløse vanddyr, færdigretter 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Bordservice og køkkenartikler, af blykrystal, til en værdi af over 5 USD pr. enhed (undtagen drikkeglas) 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Ikke-ildfaste præparater til overfladebehandling af facader, vægge, gulve, lofter og lign., ikke på basis af gummi 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Drivladninger 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Lommetændere og lignende tændere, med gas som brændstof, ikke til genopfyldning 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Dele til ikke-elektriske cigarettændere og lignende tændere 
                     
                  
                  
                     
                        8 %
                     
                  
                  
                     
                        4 %